**SENIORIAPTEEKKARIT RY JÄSENKIRJE 2/2021**

**Hyvät Seniori-kollegat - edelleen vaan koronaepidemian varjossa**

Sääntömääräinen kevätkokouksemme järjestetään viime syyskokouksen tapaan jäsenkirjeen 1/2021 etukäteisilmoituksen mukaisesti etäkokouksena. Seuraavassa vahvistus kutsulle sekä esityslista liitteineen.

**KEVÄTKOKOUS**

**Aika: Maanantai 19.4.2021 klo 14.00**

**Paikka: Etäyhteyksin (Teams-sovelluksella)**

**Asiat: Sääntömääräiset asiat**

**Kokoukseen tulee vastoin normaalia käytäntöä ilmoittautua etukäteen. Ilmoittautumiset 12.4.2021 klo 12.00 mennessä varainhoitaja Leena Seppälälle (****leena.seppala@apteekit.net****)**

**Apteekkariliiton järjestöpäällikkö Jenni Vartiainen toimii kokouksen teknisenä tukena ja hän lähettää kutsulinkin sekä kokouksen osallistumisohjeet ilmoittautuneille 15.4.2021.**

**On hyvä selvittää Teams-toiminto omalla koneella etukäteen. Mikäli käytetään tietokoneen selainta, liittyminen onnistuu sähköpostiin tulevan linkin kautta myös siten, että Teams-sovellusta ei ole ladattu koneelle. Mobiilikäytössä (iPad, muut tabletit ja puhelimet) sovellus tulee olla ladattuna.**

**Tervetuloa !**

 **Helsinki 31.3.2021**

**Senioriapteekkarit ry**

**Hallitus**